b"\n_START_ARTICLE_\nReproductor d'\xc3\xa0udio digital\n_START_PARAGRAPH_\nUn  reproductor d'\xc3\xa0udio digital  \xc3\xa9s un dispositiu que emmagatzema, organitza i reprodueix fitxers d'\xc3\xa0udio digital. Generalment se'l denomina  reproductor de MP3 ,  reproductor MP3 , o simplement  MP3  (a causa de la ubiq\xc3\xbcitat del format  *. mp3 ), per\xc3\xb2 els reproductors d'\xc3\xa0udio digital reprodueixen sovint altres formats de fitxers._NEWLINE_Alguns formats s\xc3\xb3n propietaris, per exemple Windows Media Audio (WMA) i Advanced Audio Coding (AAC) i, fins a cert punt, el MP3. Alguns d'aquests formats tamb\xc3\xa9 poden incorporar tecnologia DRM restrictiva, com WMA DRM, que sovint formen part de certs llocs de desc\xc3\xa0rregues de pagament. Altres formats s\xc3\xb3n totalment lliures de patents o s\xc3\xb3n oberts, com Ogg Vorbis, FLAC, i Speex (tot part del projecte obert de multim\xc3\xa8dia Ogg)."